open-index/open-wikipedia-markdown huggingface dataset:
Lichobežníkovitá väčšia kosť

náhľad|Lichobežníková väčšia kosť
**Lichobežníkovitá väčšia kosť** (lat. *os trapezium*) patrí medzi kosti hornej končatiny. 

Je uložená v distálnom rade zápästných kostí, najlaterálnejšie. Proximálne má kĺbovú plôšku pre spojenie s člnkovitou kosťou (lat. *os scaphoideum*), distálne pre spojenie s metakarpom palca. Na mediálnej strane sú dve artikulačné plôšky, pre spojenie s lichobežníkovitou menšou kosťou (lat. *os trapezoideum*) a pre bázu metakarpu II. Na palmárnej ploche rádialne je uložené *tuberositas ossis trapezii*, mediálnejšie je zárez od šľachy svalu *m. flexor carpi radialis*.

Lichobežníkovitá väčšia kosť je dôležitá pri pohybe palca.

## Referencie


## Iné projekty

## Zdroj
* 

Kategória:Kosti hornej končatiny
Lichobežníkovitá menšia kosť

náhľad|Lichobežníkovitá menšia kosť
**Lichobežníkovitá menšia kosť** (lat. *os trapezoideum*) je štvorstranná zápästná kosť, patrí medzi kosti hornej končatiny.

Je uložená v distálnom rade,  mediálnejšie od os trapezium. Distálne má kĺbovú plôšku pre spojenie s bázou II. metakarpu. Proximálne je umiestnená plôška pre člnkovitú kosť (lat. *os scaphoideum*), laterálne pre lichobežníkovitú väčšiu kosť (lat. *os trapezium*) a mediálne pre hlavičkatú kosť (lat. *os capitatum*).

Zápästné kosti fungujú ako celok a tvoria kostnú nadstavbu ruky. 

## Referencie


## Iné projekty

## Zdroj
* 

Kategória:Kosti hornej končatiny
Hlavičkatá kosť

thumb|Hlavičkatá kosť
**Hlavičkatá kosť** (lat. *os capitatum*) patrí medzi kosti hornej končatiny.

Je uložená v distálnom rade zápästných kostí, medzi lichobežníkovitou menšou kosťou (lat. *os trapezoideum*) a hákovou kosťou (lat. *os hamatum*).  Proximálne má hlavicu, *caput ossis capitati*. Mediálne má plôšku pre spojenie s hákovou kosťou (lat. *os hamatum*), laterálne pre lichobežníkovitú menšiu kosť (lat. *os trapezoideum*), distálne pre spojenie s II., III., a IV. metakarpom.

Hlavičková kosť je najväčšia zápästná kosť. 

## Referencie


## Iné projekty

## Zdroj
* 

Kategória:Kosti hornej končatiny
Háková kosť

náhľad|Háková kosť
**Háková kosť** (lat. *os hamatum*) patrí medzi kosti hornej končatiny.

Je uložená v distálnom rade, mediálne od hlavičkatej kosti (lat. *os capitatum*). Do dlane smeruje jej výbežok, *hamulus ossis hamati*. Proximálna časť kosti sa spája s mesiačikovitou kosťou (lat. *os lunatum*), laterálne je plôška pre spojenie s hlavičkatou kosťou (lat. *os capitatum*), proximálne a mediálne pre trojhrannú kosť (lat. *os triquetrum*). Distálne sa spája s IV. a V. metakarpom.

Zlomeniny hákovej kosti sú dosť vzácne a jedná sa najmä o zlomeniny háčika hákovej kosti (*hamulus ossis hamati*). 

## Referencie


## Iné projekty

## Zdroj
* 

Kategória:Kosti hornej končatiny
Články prstov

**Články prstov** (lat. *phalanges digitorum*) sú kosti, ktoré sú pospájané kĺbmi a tvoria kostru prstov. 

Delia sa na:
***Články prstov ruky** (lat. *phalanges digitorum manus*) - sú tvorené neveľkými rúrkovitými kosťami, ktoré majú telo (lat. *corpus*), na ktorého palmárnej ploche je *foramen nutricium*, ktorý prechádza distálne do *canalis nutricius*, proximálny koniec (lat. *basis*), ktorý je rozšírený a distálny koniec (lat. *caput*), ktorý má v prípade proximálnych a mediálnych článkov podobu kladky, (lat. *trochlea phalangis*). Rozoznávame:
****Proximálny článok** (lat. *phalanx proximalis*)
****Mediálny článok** (lat. *phalanx medialis*) palec ruky ho nemá
****Distálny článok** (lat. *phalanx distalis*) zužujú sa a na palmárnej strane majú *tuberositas phalangis distalis*.
***Články prstov nohy** (lat. *phalanges digitorum pedis*)
Mäsožravec

**Mäsožravec** môže byť:
*akýkoľvek živočích živiaci sa najmä mäsom, synonymum: karnivor, pozri pod mäsožravosť
*príslušník taxónu mäsožravce - pozri nižšie

**Mäsožravce** môže byť:
*množné číslo slova mäsožravec - pozri vyššie
*rad cicavcov po latinsky nazývaný Carnivora, synonymum: šelmy, pozri  mäsožravce (cicavce)
*staršie: rad cicavcov po latinsky nazývaný Polyprotodontia, t.j. všetky vačkovce okrem kengúr (Diprotodontia), synonymá: mnohozubce, mnohohryzákovce, pozri mnohozubce (alebo pozri pod vačkovce)

## Referencie
Šelma

**Šelma** (z nem. Schelm = šibal/podliak < stredná horná nemčina schelm(e) = zdochlina/mor ) môže byť:
* dravé zviera (najmä cicavec), pozri pod dravec (predátor) a cicavec
* zlý človek, podliak, darebák
* vtipný, šikovný alebo prefíkaný človek, šibal

**Šelmy** je taxón cicavcov, pozri mäsožravce (cicavce)
I-Cybie

right|thumb|i-Cybie

**i-Cybie** je animálny robot v tvare robotického psa.

iCybie je výsledkom výskumu spoločnosti Tiger Electronics, tá však skrachovala a v súčasnosti robotického psíka vyrába a dodáva spoločnosť Silverlit toys. iCybie, ktorý bol na trh daný v auguste 2001 má podobné vlastnosti ako AIBO robotický psík spoločnosti SONY, je však podstatne lacnejší. Jeho cena v USA je 199 USD, teda v prepočte zhruba 8000 Sk. iCybie je plne autonómny, poslúcha na svoje meno a dokáže sa pohybovať za zvukom, ako je volanie jeho mena, ľudský hlas, tlieskanie apod. Na jedno tliesknutie sa dokáže zorientovať a zistiť odkiaľ prišiel zvuk a pohybuje sa smerom k nemu. Ak zatlieskate dvakrát po sebe, robot si sadne. Celkovo existuje až 16 rôznych kombinácií tliesknutí a k nim priradených funkcií. 

Inou možnosťou ako riadiť iCybieho je používať slovné príkazy. Napríklad vyslovením slova SIT (sadni) si robot sadne. Celkovo je k dispozícii 8 rôznych slovných príkazov. K riadeniu robota je ďalej možné použiť diaľkové ovládanie, ktoré je priložené k dodávke psíka. 

Dokáže prejavovať štyri emócie a to šťastie, smútok, hyperaktivitu a únavu. Po kúpe je robot šteňaťom, postupne dospieva až na vyspelého jedinca. 
Keď sa užívateľ prestane iCybiemu venovať, ďalších 10 až 30 minút potom vykonáva autonómne svoju činnosť a následne upadne do letargie. Podobne ako AIBO, dokáže ísť autonómne k nabíjačke a dobiť svoje batérie, keď je to potrebné. Možno ho dostať v mnohých farbách, podľa priania zákazníka. 

O tom, že konštrukcia takéhoto robota nie je jednoduchou záležitosťou svedčí aj to, že iCybie je zložený z 1400 súčiastok a drôty, ktoré obsahuje, majú dokopy dĺžku až 27 metrov. Celkovo je v robotovi zamontovaných 16 motorčekov. 
Prvé nabitie batérií trvá až 10 hodín, každé ďalšie nabíjanie trvá 4 – 6 hodín. Na jedno nabitie pritom dokáže iCybie pracovať 1,5 až 2,5 hodiny. Robot sa z času na čas podrobuje vnútornej kontrole, aby sa uistil, že je všetko v poriadku. Počas tejto kontroly sa nevenuje interakcii so svojim okolím a namiesto toho robí mechanické pohyby, hýbe prednými a zadnými nohami, otáča hlavou apod. Táto kontrola stavu sa deje po vybalení robota z krabice, teda keď je spustený po prvý raz, po dobíjaní batérií a po vložení nových batérií. Pri jeho pohybe počuť mechanické zvuky, aké si možno predstaviť pri pohybe akéhokoľvek mechanického zariadenia.

Zmysly tvorí až 70 senzorov, ktoré mu dovoľujú získavať informácie z prostredia. Možno ich rozdeliť na niekoľko typov:

* Senzory zamerané na zisťovanie prekážok v pohybe robota
* Senzory určené na vnímanie dotyku, určené na to, aby ste mohli psíka pohladiť
* Infračervený senzor na komunikáciu s inými iCybie psíkmi, takže sa môžu spolu hrať
* Detektor pohybu – umožňuje používať iCybieho aj ako strážneho psa.
* Zvukové senzory zorientujú robota vzhľadom na zdroj zvuku a umožnia analyzovať zvukové signály
* Senzory rovnováhy a orientácie pomáhajú iCybiemu zorientovať sa v priestore a určiť svoju polohu.

Táto hračka nie je pre malé deti, odporúčaný vek je minimálne 14 rokov a viac.

Kategória:Animálne roboty
Pandémia

**Pandémia** (gr. *πανδημία* zo slov *pan, pantos* = všetko, *demos* = národ, ľud) je rozsiahla epidémia, ktorá sa rozširuje na geograficky rozsiahlom území, dokonca medzi kontinentmi a celosvetovo. Aj pri pandémii sa môžu vyskytnúť ojedinelé oblasti, ktoré nie sú postihnuté: osamelé ostrovy, hlboké horské údolia, pralesy a iné. Naopak pôvodne nepostihnuté oblasti sa vďaka leteckej doprave nakazia. Je to dnes najväčšie nebezpečenstvo šírenia pandémii. Dokázalo sa to aj v roku 2003 v súvislosti so SARS. Kým pre Áziu to bol bežný problém, bolo zaznamenaných veľa prípadov v Kanade.

V novembri 2004 riaditeľ pre západné regióny zo Svetovej zdravotníckej organizácie povedal, že chrípková pandémia je neodvratná a žiadal rázne kroky na boj proti vírusom.

## Najväčšie pandémie v dejinách
* čierna smrť (1347 – 1352) – Epidémia moru rozšírená po celej Európe, odhaduje sa že zomrelo asi 25 miliónov ľudí, čo bola tretina vtedajšieho európskeho obyvateľstva.

* španielska chrípka (1918 – 1920) – celosvetové rozšírenie, 500 miliónov chorých, 20 až 50 miliónov obetí (50 miliónov podľa *Nature*, Vol 429, 27. mája 2004).
* ázijská chrípka (1957) – 1 milión obetí.
* hongkonská chrípka (1968) – 700 000 obetí.
* HIV (od asi 1980, stále trvá) – celosvetové rozšírenie, 20 miliónov obetí, 40 miliónov infikovaných (do konca roka 2003 podľa *[[WHO]]*).
* Pandémia ochorenia COVID-19 (2019 - 2022)

## Iné projekty

## Externé odkazy
* WHO pandemická príprava 
* CNN o správe WHO 

Kategória:Epidemiológia
Kategória:Pandémie
Haruki Murakami

**Haruki Murakami** (, * 12. január 1949, Kjóto) je významný japonský autor románov a poviedok.

## Životopis

Murakami študoval od roku 1968 na univerzite Waseda dejiny divadla. Od roku 1974 do roku 1981 mal Murakami v Tokiu jazzový bar *Peter Cat*, v osemdesiatych rokoch 20. storočia začal písať, cestoval do Európy, do Talianska a Grécka. V roku 1991 sa stal na Princetonskej univerzite v New Jersey hosťovským docentom, neskôr profesorom. V júli 1993 ho volajú do William Howard Taft University (Santa Ana/CA), od roku 2001 žije zasa v japonskom Oiso.

## Spisovateľ

Určujúcou témou jeho románov je stále strata milovaného človeka a jeho márne hľadanie. Často prekračuje hranice medzi science fiction a realitou. Cítiť v ňom japonské korene, je však veľmi ovplyvnený západným svetom. Na Západe je veľmi obľúbený a priznáva sa k tradíciam Kafku a Dostojevského. Prekladal napríklad takých spisovateľov ako F. Scott Fitzgerald, John Irving, Paul Theroux a Raymond Carver.

## Bibliografia
### Romány

### Poviedky
Dosiaľ žiadna z Murakamiho poviedok nebola preložená do slovenčiny, v češtine vyšla jedna kniha Murakamiho poviedok *Po otřesech*. 

### Eseje a nefikcia

## Externé odkazy
* Hanami Web - Haruki Murakami (English)
* Stránky autora Haruki Murakami  (Czech)
* Najrozsiahlejšie stránky o Harukim Murakamim na Slovensku a v Česku od Alexandra Plencnera

Kategória:Narodenia v 1949
Kategória:Japonskí spisovatelia
Kategória:Osobnosti z Kjóta
Zoológia

**Zoológia** alebo zastarano **živočíchopis** je veda, ktorá študuje živočíchy. Osoba venujúca sa profesionálne zoológii sa nazýva **zoológ** (zastarano **živočíchopisec**).

Delí sa na viacero disciplín:

* Anatómia – veda o vnútornej stavbe tela živočícha.
* Cytológia – skúma bunky, prípadne jednotlivé bunkové organely.
* Embryológia – študuje vývoj zárodku (embrya).
* Etológia – zaoberá sa správaním živočíchov.
* Fyziológia – skúma životné procesy prebiehajúce v tele živočíchov
* Histológia – skúma živočíšne tkanivá.
* Morfológia – zaoberá sa vonkajšou stavbou a tvarom tela živočícha a jeho jednotlivých častí.
* Organológia – skúma jednotlivé orgány, ich špecifickú stavbu a funkciu.
* Taxonómia (systematika) – zaoberá sa triedením živočíchov do kategórií (taxónov) na základe ich fylogenetickej príbuznosti.

## Špecializované zoologické disciplíny
* Helmintológia – veda o červoch.
* Entomológia – veda o hmyze.
* Herpetológia – veda o plazoch a obojživelníkoch.
* Ichtyológia – veda o rybách.
* Malakológia alebo malakozoológia – veda o mäkkýšoch.
* Ornitológia – veda o vtákoch.
* Parazitológia – veda o cudzopasných živočíchoch.
* Pedozoológia – veda o pôdnych živočíchoch.
* Protozoológia – veda o jednobunkových živočíchoch.
* Teriológia alebo mamalógia – veda o cicavcoch.

## Interdisciplinárne vedy
* Ekológia živočíchov – študuje vzťah živočícha k prostrediu.
* Paleontológia – zaoberá sa historickým vývojom živočíchov na Zemi.

* Zoogeografia – skúma zákonitosti rozšírenia živočíchov na zemskom povrchu.

## Zoológia – názory

Podľa Alberta Veľkého je zoológia náuka o bytostiach oživených absolútnym prameňom života.
Andrea

**Andrea** je v slovenčine ženské prvé meno. V taliančine, rétorománčine a albánčine ide o mužské prvé meno.

## Pôvod a význam mena
Meno Andrea je ženská forma mužského novozákonného mena Andrej a pochádza z gréckeho ανερ = *andros* → muž, čiže znamená mužná, silná, odvážna. V Taliansku sa meno Andrea používa aj ako mužské meno. V Portugalsku a Brazílii je pre Andreu ekvivalentom forma Andreia a v Írsku Aindrea. V Rumunsku sa používa forma Andreea pre ženy a Andrei pre mužov.

## Meniny
* v slovenskom gregoriánskom kalendári 5. januára

## Slávne nositeľky
*Andrea Bowenová (* 1990), americká herečka
*Andrea Corrová (* 1974), írska hudobníčka
* Andrea Čunderlíková (* 1952), česká herečka
*Andrea Ghezová (* 1965), americká astronómka
* Andrea Hlaváčková, česká tenistka
*Andrea Jaegerová (* 1965), americká tenistka
* Andrea Kerestešová (/ 1984), slovenská modelka a herečka
*Andrea Vadkerti (* 1974), slovenská moderátorka
*Andrea Verešová (* 1980), slovenská modelka

## Slávni nositelia
*Andrea Bocelli (* 1958), taliansky spevák, skladateľ a producent
*Andrea de Cesaris (* 1959 – † 2014), taliansky automobilový pretekár
*Andrea Mantegna (* cca 1431 – † 1506), florentský maliar
*Andrea Palladio (/ 1508 – † 1580), taliansky architekt
*Andrea Pirlo (* 1979), taliansky futbalista
*Andrea Pisano (* cca 1290 – † 1348), taliansky sochár a architekt

## Referencie

Kategória:Krstné mená
Kategória:Ženské mená
Kategória:Ženské mená gréckeho pôvodu
Bestseller

**Bestseller** (doslova „najlepšie predajné“) je umelecké dielo (kniha, film), ktoré sa najviac predáva, a o ktoré je mimoriadny záujem.

## Príklady
Svetové:
* Biblia, Korán
* Guinnessova kniha rekordov
* Joanne Rowling – Harry Potter
* Dan Brown – *[[Da Vinciho kód (kniha)|Da Vinciho kód]]*
* Hellen Fieldingová – *[[Denník Bridget Jonesovej (kniha)|Denník Bridget Jonesovej]]*
* Bram Stoker – *[[Dracula (kniha)|Dracula]]*
* Mario Puzo – *[[Krstný otec (román)|Krstný otec]]*
* Stephen King – *[[Mizéria (román)|Mizéria]]*
* Vladimir Nabokov – *[[Lolita (román)|Lolita]]*
* Douglas Adams – *[[Stopárov sprievodca galaxiou]]* 
* Joseph Heller – *[[Hlava XXII]]*
* Erich Segal – *[[Love story]]*
* John Grisham – *[[Firma (román)|Firma]]*
* Antoine de Saint-Exupéry – *[[Malý princ (kniha)|Malý princ]]*
* Robert Ludlum – *[[Projekt Prometeus]]*
* Michael Moore – *[[Hlúpi bieli muži]]*
* William Styron – *[[Sophiina voľba]]*
* Johannes Mario Simmel – *[[Všetci ľudia budú bratia]]
* [[George Orwell]] – *Zvieracia farma*
* [[Jerome David Salinger]] – *Kto chytá v žite*
* [[Stephen Hawking]] – *Stručná história času*
* [[Stephen Hawking]] – *Vesmír v orechovej škrupinke*
* [[Mark Twain]] – *Tom Sawyer*
* [[Jules Verne]] – *Cesta okolo sveta za 80 dní*
* [[Karl May]] – *Winnetou*
* [[Erich von Däniken]] – *Spomienky na budúcnosť*
* [[Arthur Conan Doyle]] – *Dobrodružstvá Sherlocka Holmesa*
* [[Daniel Defoe]] – *Robinson Crusoe*
* [[Robert Arthur]] – *Traja pátrači*
* [[Norman Mailer]] – *Katova pieseň*
* [[Walter Isaacson]] – *Steve Jobs*

České:
* [[Božena Němcová]] – *Babička*
* [[Jaroslav Hašek]] – *Osudy dobrého vojaka Švejka*
* [[Zdena Frýbová]] – *Robin*

Slovenské:
* [[Pavol Dobšinský]] – *Zlatá kniha rozprávok*
* [[Jožo Nižnánsky]] – *Čachtická pani''

Kategória:Literatúra
Email

**Email** (iné názvy: **smalt**, **glazúra**, **poleva**) môže byť:
* a) ochranný a/alebo ozdobný sklovitý povlak na umeleckých alebo spotrebných (či technických) predmetoch z kovu, keramického materiálu, skla alebo kameňa, nanášaný v roztavenom stave, b) v užších významoch len takýto povlak na umeleckých predmetoch alebo len na spotrebných (či technických) predmetoch alebo len na kove alebo len na keramickom materiáli, pozri email (tvrdé materiály) (a pre keramiku aj: glazúra (keramika))
*druh náterovej látky (podľa STN 91 0000:2009: "náterová látka s nízkym obsahom pigmentov a plnív vytvárajúca na povrchu predmetu nepriehľadný povlak; spravidla sa používa na vrchné nátery"), pozri email (farba)
*v medicíne: zubná sklovina, pozri sklovina

**Email** môže byť aj:
* v keramike a sklárstve: nepriehľadná glazúra, pozri pod glazúra (keramika) 
* vo výpočtovej technike (výslovnosť:[ímejl]): e-mail

**Smalt** môže byť aj:
* (hovorovo) kovové výrobky opatrené na povrchu smaltom vo vyššie uvedenom význame (čiže sklovitým povlakom), pozri pod email (tvrdé materiály)
*(synonymum: **email**) nesprávne označenie izolácie lakovaného drôtu (=emailovaný drôt, emailovaný vodič, smaltovaný drôt), pozri pod lakovaný drôt

**Glazúra** môže byť aj:
*(synonymum: **poleva**) prípravok na polievanie tort, medovníkov, cukroviniek a pod., pozri poleva (cukrovinky)
*ochranná vrstva ľadu na mrazených produktoch rybolovu, ktorá vznikla ich postrekovaním alebo ponáraním do vody s prídavnými látkam, pozri glazúra (mrazené ryby)

## Poznámky


## Referencie
Necoro

**Necoro** je animálny robot japonskej spoločnosti Omron v tvare mačky.

Necoro je dostupná v dvoch farbách, hnedej a sivej. Napriek tomu, že ide o zvieratko, dokáže rozprávať. Hlavnou úlohou tohto robota nie je zábvať, je to medicínsky komunikátor. Prostredníctvom neho môžu zdravotníci monitorovať stav pacienta a v prípade naliehavej situácie poradiť a pomôcť pri akýchkoľvek zdravotných problémoch. 
	Robot obsahuje 15 motorčekov, ktoré zabezpečujú mimoriadne prirodzené pohyby, aj keď robot nedokáže chodiť. Pohybuje sa iba na mieste, akoby chcel stále sedieť. Okrem toho má zabudované množstvo senzorov tlaku, zvuku, obrazu, senzory umožňujúce určovať polohu atď., takže môže dobre reagovať na zmenu prostredia. Dokáže si vysvetliť aj význam pohybov ľudí, ktorí sú okolo neho a dokonca vyjadrovať aj hnev, ak sa k Necoro niekto správa agresívne. Ako každá mačka, aj Necoro spokojne pradie, ak ju niekto hladká. Pamätá si hlas svojho majiteľa a vlastné meno, takže dokáže reagovať, ak na ňu majiteľ zavolá. Má vlastný biologický rytmus. V noci zvykne spať, ale ak je to nutné, prispôsobí sa rytmu majiteľa. Má hmotnosť 1,6 kilogramu a povrch je tvorený akrylovou umelou srsťou. Pracuje na akumulátory, ktoré vydržia robota napájať jeden a pol hodiny. Potom je nutné batérie zhruba dve hodiny nabíjať.
	Necoro stojí v Japonsku 185 000 jenov, čo je v prepočte asi 55000 korún.

Kategória:Animálne roboty
HR6

**HR6** je humanoidný robot kanadskej spoločnosti Dr. Robot.

Číslo 6 vyjadruje, že je už šiestou generáciou humanoidných robotov tejto spoločnosti. Má výšku  a hmotnosť 4,8 kg. Má 24 stupňov voľnosti, každý z nich je kontrolovaný osobitným motorčekom. Zabudovanú má aj farebnú kameru, mikrofón, stereoreproduktory a ďalšie senzory. Je schopný rozoznávať tváre a hlasy, odpovedá aktivitou na hlasové povely. Dokáže tancovať, spievať, rozprávať príbehy a vtipy, kontrolovať e-maily, pretože môže bezdrôtovo komunikovať s PC.

Kategória:Humanoidné roboty
Robomow RL-500

**Robomow RL500** je robotická kosačka trávy, je produktom spoločnosti Friendly Robotics.

	Kosačka na jedno nabitie akumulátorov pokosí plochu až 250 štvorcových metrov v čase maximálne dve hodiny, čo sa dá porovnať s plochou tenisového kurtu. Nabíjanie trvá 24 hodín. Má vlastný systém rozoznávania trávy, takže nepokosí nič iné. Môže fungovať úplne autonómne, pričom môže kosiť aj v noci. Poseká pokosenú trávu na maličké kúsky, ktoré zapracuje opäť do trávnika, kde sa táto posekaná tráva prirodzeným spôsobom rozloží. Nemá teda vak na odkladanie pokosenej trávy a nie je nutné špecifikovať miesto, kam sa má pokosená tráva odnášať. Celková hmostnosť kosačky je  na samotné zariadenie a  na batérie, ktoré kosačku napájajú. Hlučnosť je 82 dB priamo pri prístroji, vo vzdialenosti 1,5 metra je hlučnosť iba 60 dB, čo je skutočne nízka hodnota. Rozmery kosačky sú 89*65*.

Kategória:Robotické kosačky
Automower

**Automower** je robotická kosačka spoločnosti Husquarna.

Kosačka má tzv. navádzaciu slučku, ktorá jej umožňuje zostať vo vymedzenom priestore a kosiť iba tam, kde je to potrebné. Táto technológia jej umožní aj nájsť nabíjaciu stanicu.  Má na svojom okraji senzory, ktoré v prípade nárazu na niečo tvrdé, ako je napr. strom, záhradný nábytok alebo iné prekážky, zariadia zmenu smeru pohybu. Trávnik skracuje po menších kúskoch, pretože to robí častejšie, dokáže pokosiť trávnik s výškou od 2 do . Prakticky možno povedať, že brázdi trávnik neustále a náhodne. Ak však natrafí na vyšší trávnik, prepne sa do iného módu a začne kosiť systematicky. Pri prvom spustení kosačky sa do nej vkladá osobný PIN kód, prostredníctvom klávesnice s 19 klávesmi, aby poslúchala iba svojho majiteľa. Kosačka je vybavená aj displejom. Možno tiež naprogramovať časový harmonogram jej práce, pričom môže bez problémov pracovať aj v noci. Jej parametre dovoľujú kosiť trávnik s rozlohou od 0 do . Používa 18 V batérie NiMH s kapacitou 2,2 Ah. Na pravidelné kosenie trávnika s maximálnou rozlohou  spotrebuje na mesiac zhruba 20 kWh elektrickej energie. Hmotnosť kosačky je  pri rozmeroch 71 x 60 x .

Kategória:Robotické kosačky
Austenit

náhľad|250px|Obr.1 Fázový diagram sústavy Fe-Fe<sub>3</sub>C. Oblasť austenitu je označená písmenom γ.
náhľad|250px|Obr.2 Kryštálová sústava austenitu
**Austenit** je intersticiálny tuhý roztok uhlíka v železe ** γ** (gama). Austenit nie je to isté ako *gama-železo*. Jeho kryštály sú svetlosivej farby, mäkké, húževnaté a tvárne. Nie je magnetický.  Austenit má kubickú plošne centrovanú kryštálovú mriežku. Znamená to že v základne kryštalickej bunke s 8 atómami železa v rohoch kocky môže byť až 6 atómov uhlíka umiestnených v strede každej steny. Celkový počet atómov na elementárnu bunku je teda 4 (rohové sú spoločné pre 8 buniek a atómy v strede stien pre dve bunky). Takáto štruktúra sa v pearsonovom systéme označuje cF4 a v "strukturbericht" systéme A1. Takáto štruktúra vznikne ak k priestorovej mriežke kubickej plošne centrovanej (na obr. 2 označenej slovom réseau), teda k jej každému uzlu priradíme jeden atóm železa.

Pomenovaný je podľa anglického metalurga Roberta Austena.

V uhlíkových a nízkolegovaných oceliach sa vyskytuje iba pri vysokej teplote(opticky je to višňovočervená žeravá), len v niektorých vysokolegovaných oceliach (niklom a mangánom) zostáva v oceli aj pri normálnych teplotách. Takéto ocele sa nazývajú **austenitické**. 

## Austenit vo fázovom diagrame
Na fázovom diagrame sústavy Fe-Fe<sub>3</sub>C sa čistý austenit nachádza v gama-oblasti (pozri obrázok) pri teplote nad 723 °C. Maximálna rozpustnosť uhlíka v austenite je 2,06 hm. % pri teplote 1147 °C.
Trojuholníková *gama oblasť* je oblasť dokonalej rozpustnosti *uhlíka* v *železe*. Tieto dve látky sú ale pod 723 °C vzájomne nerozpustné. Preto je oblasť austenitu súčasťou eutektoidného systému, kde *eutektoida* je pri teplote 723 °C. Pri poklese pod túto teplotu sa austenit premieňa podľa zloženia na:
*perlit pri 0,8% koncentrácii C
*zmes perlitu a feritu pri koncentrácii C < 0,8%
*zmes perlitu a ledeburitu a karbidu železa pri koncentrácii 0,8% < C < 4,3%

## Rozpad austenitu
Vyššie uvedená premena austenitu vznikne len v prípade, ak je priebeh ochladzovania dostatočne pomalý.
Pri kritickom ochladení (kalení) austenitu vzniká martenzit. Ten oproti austenitu zvyšuje tvrdosť. 
Špeciálnymi žíhacimi programami sa môže transformovať na medzifázy (napr. bainit) ktoré majú niektoré veľmi dobré vlastnosti.

Priebeh rozpadu austenitu popisujú špecializované diagramy ARA alebo IRA (TTT diagram).

## Austenitické ocele
Austenitické ocele nie sú mimoriadne tvrdé, ale valcovaním za studena alebo legovaním sa dajú vyrobiť veľmi pevné.

Kategória:Štruktúrne zložky ocele a liatiny
Programovací jazyk

**Programovací jazyk** je nástroj na systematický opis postupu, výpočtu, správania, zmeny stavu, opis objektov, ich vlastností a štruktúr. Zvyčajne programovacie jazyky slúžia na opis riešenia problému, ktorý umožní jeho vykonanie pomocou programovateľného technického zariadenia.

Programovacie jazyky vznikajú z toho dôvodu, že iné formy ľudského vyjadrovania, ako napr. prirodzené jazyky, nie sú v dostatočnej miere vhodné na jednoznačný a systémový opis. Tzv. „vyššie programovacie jazyky“ sú zvyčajne presne definovanou podmnožinou prirodzeného jazyka (napr. angličtiny) s vlastnou definíciou gramatiky a syntaxe.

Postupnosť definícií a krokov potrebných na dosiahnutie riešenia problému realizovaných pomocou programovacieho jazyka sa nazýva program. Proces vytvárania programu sa nazýva programovanie alebo kódovanie. Človekom čitateľná forma programu napísaná v programovacom jazyku sa nazýva zdrojový kód.

Vyššie programovacie jazyky sa delia na:
* Procedurálne (imperatívne)
** Štruktúrované (napr. C, BASIC, Cobol)
** Objektovo orientované (napr. Smalltalk, Java, C++, C# )
* Neprocedurálne (deklaratívne)
** Funkcionálne (napr. Lisp, Haskell)
** Logické (napr. Prolog, Gödel)

## Pozri aj
* Zoznam programovacích jazykov
* Algoritmus
Nuvo

**Nuvo** je humanoidný robot japonskej spoločnosti ZMP Inc.

Nuvo je  vysoký a má hmotnosť 2,5 kg. Robot dokáže kráčať na dvoch končatinách, po páde sám vstane. Dokáže rozoznávať hlasové príkazy a možno ho ovládať diaľkovo pomocou mobilného telefónu. V hlave má namontovanú videokameru s rozlíšením 0,27 Mpix., ktorá sprostredkúva jeho majiteľovi zábery z okolia prostredníctvom mobilného telefónu. Robot disponuje 14 stupňami voľnosti, pričom na členok pripadajú 2 (×2), koleno 1 (×2), boky 3 (×2), plece 1 (×2) stupne voľnosti. Celá konštrukcia robota bola prispôsobená požiadavke na nízku cenu, ktorá mala umožniť jeho uvedenie na trh. Cena robota bola stanovená na 4 600 USD. Výrobca by ju rád v budúcnosti znížil na cenu bežného notebooku, plánovaný predaj je 3 000 kusov robota ročne.

Kategória:Humanoidné roboty
Eric Raymond

[náhľad|Raymond na [Fórum Internacional Software Livre|FISL 6.0, Porto Alegre, Brazília.]]
**Eric Steven Raymond** (často sa naňho odkazuje jeho iniciálmi ESR; * 4. december 1957) je americký programátor. Je autorom knihy *Katedrála a bazár* (The Cathedral and the Bazaar) porovnávajúca dva vývojové modely softvéru a je súčasným správcom "Jargon File" (tiež známeho ako Slovník moderného hakera). Hoci sa kvôli Jargon File preslávil ako historik/antropológ hakerskej kultúry, po roku 1997 sa stal vedúcou osobnosťou hnutia open source.

Raymond je zanietený libertarián. Vie sa o ňom, že má silný záujem o science fiction, je nadšeným amatérskym hudobníkom a má čierny pás v taekwondo. Jeho obhajoba Druhého dodatku o práve vlastniť strelnú zbraň a podpora vojny v Iraku mnohých pobúrila, ale zdá sa, že sa mu páči kontroverzia, ktorú vyvoláva.

## Iné projekty

## Externé odkazy
* Home page Erica Raymonda
* IMDB  (filmy s Ericom S. Raymondom)
publikácie:
* The Cathedral and the Bazaar; preklad Katedrála a tržiště 
* How To Become A Hacker
* Jargon File

Kategória:Narodenia v 1957
Kategória:Libertariáni
Kategória:Programátori USA
1452

## Udalosti
Fridrich III. Habsburský bol korunovaný za cisára – posledná korunovácia cisára rímskonemeckej ríše v Ríme

16. marec – svadba rímskonemeckého cisára Fridricha III. Habsburského s princeznou Eleónorou Portugalskou v Ríme

## Narodenia
* 10. marec – Ferdinand II. Aragónsky, kráľ sicílsky a aragónsky, zjednotiteľ Španielska († 1516)
* 15. apríl – Leonardo da Vinci, taliansky renesančný architekt, hudobník, vynálezca, staviteľ, sochár a maliar († 1519)
* 27. júl – Ľudovít Sforza, vojvoda milánsky, prezývaný Il Moro († 1508)

## Úmrtia


1452
1685

## Udalosti
* 18. október – Ľudovít XIV. zrušil Nantský edikt a zakázal protestantskú (hugenotskú) vieru vo Francúzsku, nasledovala veľká vlna emigrácie
* v Levoči vyšiel preklad diela Jána Amosa Komenského *Orbis Pictus* (Svet v obrazoch) od Daniela Sinapia-Horčičku
* armáda rakúskych Habsburgovcov vyhnala Turkov zo Szolnoku a Nových Zámkov

## Narodenia
* 23. február – Georg Friedrich Händel, anglicko-nemecký hudobný skladateľ († 1759)
* 12. marec – George Berkeley, írsky filozof a biskup († 1753)
* 31. marec – Johann Sebastian Bach, nemecký skladateľ barokovej hudby († 1750)
* 18. august – Brook Taylor, anglický matematik († 1731)
* 1. október – Karol VI. Habsburský, rímskonemecký cisár, český a uhorský kráľ († 1740)
* 26. október – Domenico Scarlatti, taliansky hudobný skladateľ († 1757)

## Úmrtia
* 6. február – Karol II., anglický kráľ (* 1630)
* 20. február – Žofia Amália Brunšvická, dánska kráľovná ako manželka Frederika III. (* 1628)


1685
1750

## Narodenia
* 16. marec – Caroline Herschelová, nemecko-anglická astronómka († 1848)
* 23. jún – Déodat Gratet de Dolomieu, francúzsky mineralóg a geológ († 1801)
* 15. august – Sylvain Maréchal, francúzsky filozof († 1803)
* 18. august – Antonio Salieri, taliansky hudobný skladateľ († 1825)
* 21. október – Juraj Fándly, slovenský osvietenský spisovateľ a kňaz († 1811)

## Úmrtia
* 23. január – Ludovico Antonio Muratori, taliansky katolícky kňaz, osvietenský vzdelanec a dejepisec (* 1672)
* 22. február – Pietro Filippo Scarlatti, taliansky barokový hudobný skladateľ (* 1679)
* 23. marec – Samuel Mikovíni, slovenský polyhistor (* 1686/1700)
* 28. júl – Johann Sebastian Bach, nemecký skladateľ barokovej hudby (* 1685)
* 12. august – Rachel Ruyschová, holandská maliarka zátiší (* 1664)
* 21. december – Alžbeta Kristína Brunšvicko-wolfenbüttelská, cisárovná ako manželka Karola VI. a matka Márie Terézie (* 1691)


1750
Rábska župa

náhľad|Rábska župa na južnom Slovensku

**Rábska župa**, resp. **Rábska stolica** alebo **Rábsky komitát** (iný názov komitátu: **Ráb**; ), bola župa resp. stolica alebo komitát v Uhorsku. 

## Charakteristika
V súčasnosti 94 % územia župy leží v severozápadnom Maďarsku a 6 % na južnom Slovensku.
Rábska župa susedila s Mošonskou, Prešporskou (Bratislavskou), Komárňanskou, Šopronskou a Vesprímskou župou. Rozloha župy bola v roku 1910 1 527 km².

Hlavným mestom župy bol Ráb (Győr).

## Dejiny
Rábsky komitát vznikol ako jeden z prvých v Uhorsku. V roku 1541 stolicu dobyli Turci, v roku 1598 oslobodená rakúskymi a uhorskými vojskami.

V roku 1918 (potvrdené Trianonskou zmluvou v roku 1920) sa časť župy ležiaca na ľavom brehu Dunaja stala súčasťou Česko-Slovenska, zvyšná časť župy na pravom brehu Dunaja (94 %) sa spojila s väčšinou Mošonskej župy (95 %) a malou časťou Bratislavskej župy (1,5 %) a vznikla župa *Győr-Moson-Pozsony* (Ráb-Mošon-Bratislava). 

Po vzniku Česko-Slovenska sa z časti Komárňanskej, Ostrihomskej a Rábskej župy ležiacich na Slovensku vytvorila Komárňanská župa. Župana však menovala vláda, župy zostali len provizórnym riešením. 

Od 1. 1. 1923 bolo župné usporiadanie na Slovensku zmenené, Rábska župa sa stala súčasťou Bratislavskej (veľ)župy. V roku 1928 boli župy zrušené. Počas 2. svetovej vojny boli obnovené (aj keď v zmenených hraniciach) a po 2. sv. vojne (roku 1945) úplne zrušené.

Po 2. svetovej vojne bola časť Rábskej župy ležiacej v Maďarsku spojená so Šopronskou župou a vytvorená župa Győr-Sopron (Ráb-Šopron). V roku 1990 bola premenovaná na župu Győr-Moson-Sopron (Rábsko-mošonsko-šopronská župa).

## Okresy
Na začiatku 20. storočia (1910), bola Rábska župa rozdelená do týchto slúžnovských okresov: 
* Ráb 
* Tószigetcsilizköz (centrum mesto Ráb)
* Sokoróalja (centrum mesto Tét)
* Puszta (centrum mesto Györszentmárton, *Rábsky sv. Martin*, dnes premenované na Pannonhalma)
Municipiálne mesto:
* Ráb

## Súčasnosť
V Maďarsku je územie bývalej Rábskej župy súčasťou Rábsko-Mošonsko-Šopronskej župy.

Na Slovensku územie bývalej Rábskej župy tvorí niekoľko obcí z dnešných okresov Dunajská Streda a Komárno.

### Okres Dunajská Streda
*Baloň
*Čiližská Radvaň 
*Gabčíkovo (len malá časť katastrálneho územia obce) 
*Kľúčovec
*Medveďov
*Ňárad
*Pataš 
*Sap

### Okres Komárno
*Číčov (len malá časť katastrálneho územia obce)
*Trávnik (len malá časť katastrálneho územia obce)

## Referencie

## Pozri aj
* Zoznam obcí Rábskej župy

## Iné projekty

Kategória:Župy v Uhorsku
Ihlan

náhľad|Pravidelný štvorsten

**Ihlan** je teleso, v ktorom sú rohy rovinného mnohouholníka (nazývaného podstava) priamočiaro spojené s nejakým bodom (nazývaným vrchol ihlana) a nachádzajúcim sa mimo roviny tohto mnohouholníka.

Dôležitými špeciálnymi druhmi ihlana sú kvadratický ihlan, ktorého podstavou je štvoruholník, a tetraéder, ktorého podstava je trojuholník.

Ak je podstava pravidelný mnohouholník a vrchol sa nachádza nad jeho stredom, hovoríme o pravidelnom ihlane, inak o šikmom ihlane.

## Pravidelný kvadratický ihlan
Podľa obrázka:
*A; B - rozmery podstavy ihlanu
*v - výška ihlanu
*S_p - Obsah podstavy
*S_{pl} - Povrch plášťa

## Objem
Ihlan je špicaté teleso, a podľa toho keď do vzťahu: 

V = \frac{1}{3} \cdot S_p \cdot v

dosadíme (pre obdĺžnikovú podstavu)

S_p = A \cdot B

dostaneme
 
V = \frac{1}{3} \cdot A \cdot B \cdot v

## Povrch
Povrch ihlana je rovný súčtu obsahov všetkých jeho stien, teda obsah podstavy S_p + obsah plášťa S_{pl}, pričom plášť je tvorený n trojuholníkmi (n je počet strán n-uholníka tvoriaceho podstavu).

Pre pravidelný ihlan s obdĺžnikovou podstavou platí:

S=A*B+(A*\sqrt{v^2+\frac{B^2}{4}})+(B*\sqrt{v^2+\frac{A^2}{4}})

## Iné projekty

## Externé odkazy
* Povrch a objem ihlana

Kategória:Priestorové útvary
Kužeľ

**Kužeľ** alebo **kónus** je špicaté teleso s kruhovou základňou, ktorej všetky body sa zbiehajú do jedného bodu, ktorý sa nazýva *vrchol*.

## Pozri aj
* Kužeľosečka

## Iné projekty

## Externé odkazy
* Povrch a objem kúžeľa

Kategória:Priestorové útvary
Martenzit

thumb|163px|Vplyv obsahu uhlíka na teploty M<sub>s</sub> a M<sub>f</sub>
**Martenzit** je nestály tuhý roztok uhlíka v alfa železe. Vzniká pri dostatočne rýchlom ochladení - kalení ocele. Je to druhá najtvrdšia štruktúrna zložka ocele po cementite. Je však zároveň najkrehkejšou zložkou.

Jeho množstvo určuje tvrdosť ocele. Platí zásada: čím viac martenzitu, tým tvrdšia je oceľ. Plný obsah martenzitu sa dosiahne pri rýchlosti kalenia 600°C/s.

Pod lupou má martenzit ihličkovú (alebo aj stromčekovitú) štruktúru. V skutočnosti sú to mikro-disky alebo planžetky, ktoré ale po rozrezaní vzorky vyzerajú ihličkovo.

Martenzitické štruktúry majú veľmi vysoké vlastné pnutia, preto sa martenzit často nechá vytvoriť len na povrchu vhodným technologickým postupom tepelného spracovania . Už v malých množstvách znižuje elasticitu ocele.

## Teória
Binárny diagram železo uhlík ukazuje fázové premeny, pri ktorých sa dosiahol rovnovážny stav. Pri prudkom ochladení sa však tento stav nestihne vytvoriť. Martenzit vzniká pri extrémne prudkom ochladení a preto je to aj extrémne nerovnovážny stav.

Jeho mriežka je kocková priestorovo centrovaná. Virtuálne martenzitické bunky sa nachádzajú aj v austenitovej kryštalickej mriežke, líšia sa len vzdialenosťami atómov a oproti austenitu sú otočené o zhruba 12°. Po ochladení sa začnú vytvárať preklopením austenitickej. Takže atómy, ktoré navzájom susedili, susedia aj naďalej.

## Rozpad martenzitu
Už pri miernom ohreve sa nestabilný martenzit premieňa na svoje štruktúrne zložky:
* bainit
* troostit
* sorbit

Tepelne sa martenzit stabilizuje legovaním niklom.

## Pozri aj

*Povrchové kalenie
*Cementácia

Kategória:Štruktúrne zložky ocele a liatiny
Kategória:Eponymické termíny v technike
Kalenie

**Kalenie** je proces tepelného spracovania kovov ohrevom a následným ochladením za účelom zmeny jeho vnútornej štruktúry a tým aj zmeny vlastností kovu. Kalením sa ovplyvňujú vlastnosti ako tvrdosť, pevnosť, húževnatosť a pod.
Kalenie ocele je jej zohriatie na austenitovú teplotu (niečo nad 727°C), kde sa podrží až do úplnej premeny vnútornej štruktúry na austenit a následné prudké ochladenie (600&nbsp;°C/s), ktoré môže byť dvojakého typu: 

# martenzitické
#* nepretržité - je najjednoduchšie a najlacnejšie, ale vznikajú pri ňom vnútorné napätia a maximálne deformácie
#* pretržité - znižuje vnútorné napätie 
# bainitické
#* nepretržité
#* izotermické

V súčasnosti sa používa aj *indukčné kalenie*. Tu sa oceľ zahrieva vírivými prúdmi z cievky (miesto jadra má kalený obrobok) a následne ochladzuje olejom alebo vodou. Podľa frekvencie vírivých prúdov sa dá presne definovať kaliaca hĺbka.

## Použitie

Kalením sa zvyčajne dosahuje zvýšenie tvrdosti a pevnosti v ťahu, ale znižuje sa ťažnosť a húževnatosť.

Kombinované býva s popúšťaním. Martenzitické štruktúry majú vysoké vnútorné napätia a tie oslabujú materiál a výrobok potom nie je dostatočne húževnatý.

Pri kalení treba dávať pozor nato, že žeravá oceľ zväčší objem ale po zakalení sa k pôvodnému objemu už celkom nevráti. Pri nerovnomernom kalení sa môže obrobok výrazne zdeformovať.

Pri ochladzovaní treba zabezpečiť plynulé prúdenie chladiaceho média zdola nahor, preto treba obrobok do chladiacej kvapaliny strčiť dlhšou stranou nadol, napr. hriadeľ zvislo po osi. Najhorší spôsob ako kaliť, je napr. ponoriť obrobok naležato do plytkej vaničky.

Pri voľbe chladiaceho prostredia treba brať do úvahy požiadavku na vzniknutú štruktúru a tvorbu vnútorných napätí. Najintenzívnejším ochladzovacím prostredím je voda. Vysoký kaliaci účinok vyplýva z jej vysokej mernej tepelnej kapacity. Nevýhodou je korózia zariadení. Miernejší ochladzovací účinok má olej. Najčastejšie sa používajú minerálne oleje, ktoré sú chemicky stálejšie a majú vyšší bod vzplanutia ako živočíšne alebo rastlinné. Najmiernejšie a najlacnejšie kaliace prostredie je vzduch. Ochladzovací účinok pokojného vzduchu je však veľmi malý a preto sa používa pod tlakom.

## Teória

Pri prudkom ochladení dochádza k nedifúznej premene. Austenit nestihne precipitovať kvôli znemožnenej difúzie a výsledkom je presýtený tuhý roztok, ktorý podľa konečnej teploty prudkého ochladzovania môže byť martenzitom alebo bainitom. Pri kalení austenitu dochádza k preklopeniu kubickej plošne centrovanej mriežky (austenitická) do tetragonálnej (martenzitická), na rozdiel od kubickej priestorovo centrovanej (feritickej), ktorá by vznikla pri pomalom ochladzovaní.

Kategória:Tepelné spracovanie kovov a zliatin
Metóda strateného vosku

thumb|1.
thumb|2.
thumb|3.
thumb|4.
thumb|5.
**Metóda strateného vosku** (alebo aj *stratenej formy*) je metóda odlievania. Volá sa tak preto, ze po odliatí sa forma zničí. Opak je Odlievanie do pevnej formy.

Pri tejto metóde sa postupuje takto:
* Z tvrdého vosku vyrobí trojrozmerný pozitív odlievaného predmetu. 
* Pozitív sa potom nastrieka tenkou cementačnou vrstvou a potom niekoľkokrát namáča v špeciálnej keramike a nechá zachnúť, až kým nevznikne masívna forma.
* Potom sa nechá vosk roztopiť a vyleje sa z formy. Nevadí keď niečo ostane vnútri.
* Potom sa forma pomaly nažeraví na tavnú teplotu. Niekedy v tej istej peci ako tavenina. Zvyšky vosku sa jednoducho vyparia. 
* Potom sa do formy naleje tavenina.
* Tavenina (odliatok) sa nechá stuhnúť.
* Keď je odliatok stuhnutý, forma sa poodbíja a práca je hotová.

## Použitie
* Kde treba masovosť a vysokú presnosť (až IT8) s minimálnym alebo nulovým dopracovaním
**Výroba ručných zbraní

## Pozri aj
* Polostratená forma

Kategória:Odlievanie
Hydraulika

**Hydraulika** môže byť:

* technický či vedný odbor, pozri hydraulika (odbor)
* hydraulické zariadenie, najmä hydraulický pohon
Litografický tuš

**[[litografia|Litografický]] [[tuš]]** je svojím zložením a chemickým pôsobením na kameň totožný s litografickou kriedou.

Prítomnosť mydla v tuši pôsobí ako vaječný žĺtok v olejovej tempere. Mydlo zvyšuje mastnotu tušu, ale robí ho zároveň aj rozpustným vo vode. Táto vlastnosť umožňuje mastný tuš v pevnom skupenstve, vo vode utrieť a ľubovoľne ho riediť vodou. 

Litografický tuš sa vyrába v tekutom aj tuhom skupenstve. Pre umeleckú litografiu je vhodnejší tuhý tuš, je výdatnejší a možno ho podľa potreby na miske rozotrieť vodou alebo terpentínovou silicou na ľubovoľnú hustotu.

## Recept
Podľa A. Senefeldera:
* 12 váhových dielov včelieho vosku,
* 1 váhový diel baranieho loja,
* 4 váhové diely jadrového mydla,
* 1 váhový diel sadzí.

Kategória:Litografia
Litografická krieda

**[[Litografia|Litografická]] krieda** je zmes tuku, vosku, mydla, živice a sadzí. Litografická krieda prichádza do obchodu vo forme tyčiniek.

## Zložky
### Tuk
Z tukov je najlepší baraní loj. Tuky dodávajú kriede mastnotu, ktorá vniká do vápenca (litografického kameňa).
Pri leptaní sa tuk rozkladá, pričom vzniknutá mastná kyselina reaguje za vzniku nerozpustnej vápenatej soli a tým sa upevňuje aj kresba na kameni. Čím viac tuku krieda obsahuje, tým je mäkšia a mastnejšia.

### Vosk
Včelí vosk pôsobí ako spájadlo látok obsiahnutých v kriede a dáva jej potrebnú pružnosť.

### Mydlo
Mydlo má podobný účinok ako tuk, používa sa mydlo vyrobené z olivových jadier.

### Živica
Živica sa pridáva do kriedy v malom množstve na zvýšenie jej tvrdosti. Používa sa šelak, kopál alebo sýrsky asfalt.

### Sadze
Sadze lampové alebo plynové sa dávajú do kriedy ako farbivo.

## Recept
Recept na mastnú kriedu od Engelmanna:
* 32 váhových dielov žltého vosku,
* 24 váhových dielov bieleho marseillského mydla,
* 4 váhové diely čistého bravčového loja,
* 1 diel kyseliny dusičnej v 7 dieloch vody,
* 7 dielov sadzí.

Kategória:Litografia
Autografický atrament

**Autografický [[atrament]]** je vzhľadom i obsahom veľmi podobný tušu.

Správny autografický atrament, musí dlhšie udržať mastnotu. Aj na obyčajnom papieri by sa ním mali dať kresliť najjemnejšie ťahy perom a atrament má rovnomerne stekať z pera. Autografický atrament nemá vnikať hlbšie do papiera. Kresba sa má z papiera ľahko preniesť na kameň.

## Recept
Recept podľa Zieglera:
* 3 váhové diely šelaku,
* 1 váhový diel vosku,
* 6 váhových dielov mastixu (živica),
* 4 váhové diely marseillského mydla,
* 1 váhový diel lampových sadzí.
V tomto prípade sa mydlo, vosk a šelak rozdrobia, zmiešajú v smaltovej nádobe a zahrievajú až sa dobre rozpustia. Pridá sa za miešania mastix, po jeho rozpustení loj a nakoniec sadze. Po vychladnutí sa táto masa formuje do tabuliek. Tak, ako tuš, pred použitím sa trie s destilovanou vodou.

Kategória:Litografia
Litografický kameň

**[[Litografia|Litografický]] kameň** je jemnozrnný vápenec, zo skupiny treťohorných vápencov.

Litografický kameň sa ťaží v hĺbke dvoch až troch metrov v lomoch v Solenhofene v Bavorsku, v Porýnii, v okolí Verdunu, v Anglicku a v Severnej Amerike. Pre účely grafické sú najlepšie kamene Solenhofenské. Vynikajú čistotou zloženia, rovnomernou tvrdosťou a nie sú tak lámavé.

Litografický kameň sa láme z horizontálnych vápencových vrstiev v blokoch hrubých 5–20&nbsp;cm. Opracovávajú sa hneď na mieste. Čím je kameň tmavší, tým je tvrdší a lepší pre litografiu. Z chýb kameňov sú najobávanejšie vápenné škvrny a žily. Takéto kamene pri tlači a tlaku praskajú. Solenhofenské lomy dodávajú kamene už hotové ,prirezané a pribrúsené v žiadanej hrúbke a výške. Rozmery najväčších kameňov sú až 82×110&nbsp;cm. Ich váha sa pohybuje okolo 235 kg. Šedé kamene sú však drahšie ako žlté, pretože sú trvanlivejšie. Častým brúsením strácajú litografické kamene počas doby svoju silu, až sa stávajú tenké a vzrastá nebezpečenstvo puknutia v stroji pri tlači.

Kategória:Litografia
Hrudná kosť

thumb|Hrudná kosť a hrudný kôš - pohľad spredu. (Gray´s Anatomy, 1918)

**Hrudná kosť** (lat. *sternum*) je súčasťou kostry hrudníka. Správny slovenský anatomický názov kosti znie "mostík". 

## Anatómia
Mostík je podlhovastá, nepárová kosť, ktorej ventrálna časť je mierne konvexná a dorzálna časť mierne konkávna. Je uložená mediálne v prednej časti hrudného koša. 
Skladá sa z nasledovných častí:
* **Rukoväť** - *manubrium sterni* - horná, širšia časť sterna
***incisura jugularis sterni* - vkleslina na hornom okraji manubria v strednej čiare, možno ju nahmatať pod kožou. Zospodu ohraničuje *jugulárnu jamku* - *fossa jugularis*. 
***incisurae claviculares* - párové vklesliny po bokoch incisura jugularis, tvoria kĺbne plochy pre sternoklavikulárne skĺbenie. 
***incisura costalis I.* - pre spojenie s chrupavčitou časťou prvého rebra
***incisura costalis II.* - pre spojenie s chrupavčitou časťou druhého rebra; prechádza aj na telo hrudnej kosti. 

* **Telo** - *corpus sterni* - je užšie ako rukoväť a približne trikrát dlhšie. 
***planum sternale* - predná plocha tela 
***incisurae costales* - vykrojenia na laterálnych okrajoch tela hrudnej kosti, pre spojenie s chrupavkami II. až VII. rebra (lat. *costa*). Úseky medzi nimi sa označujú ako *sinus lunati*.
* *Manubriosternálna symfýza (synchondróza)* - *symphysis manubriosternalis* - spojenie medzi *manubrium sterni* a *corpus sterni*, ktoré vytvára dozadu otvorený uhol - *angulus sterni*. Vo vyššom veku osifikuje a mení sa na synostózu.

* **Mečovitý výbežok** - *processus xiphoideus* - je najkratšou a najspodnejšou časťou hrudnej kosti, variabilného tvaru a veľkosti. Môže smerovať dorzálne alebo ventrálne, môže mať ostrý alebo tupý hrot, môže byť rozdvojený a môže mať otvor. 
* *Xifisternálna symfýza (synchondróza)* - *symphysis xiphisternalis* - spojenie tela a mečovitého výbežku. Vo vyššom veku osifikuje a mení sa na synostózu.
thumb|Zadná plocha hrudnej kosti. (Gray´s Anatomy, 1918)

## Vývoj a osifikácia
Hrudná kosť má dve vývojové centrá: rukoväť a telo. Rukoväť vzniká medzi kľúčnymi kosťami ako zahustenie mezenchýmu v strednej čiare, ktoré rýchlo splýva s dvomi podobnými centrami po stranách. Dolná časť rukoväte, telo a mečovitý výbežok vznikajú z podĺžnych párových *sternálnych líšt*, ktoré sa vytvárajú z mezenchýmu predných koncov dopredu rastúcich rebier. Lišty navzájom spájajú rebrá ľavej a pravej strany a neskôr postupne zrastajú smerom zhora nadol.

Osifikácia začína v 5. mesiaci vnútromaternicového vývoja v rukoväti rýchlym splynutím viacerých jadier. V tele sa ich postupne objavuje niekoľko, horné dve sú nepárové, ostatné väčšinou párové. Párove najskôr splývajú vzájomne, neskôr s jadrami nad i pod sebou. Jednotné telo vzniká v období puberty. Posledné vzniká jadro v mečovitom výbežku - až v 3. roku života.

## Variácie
* *pohlavné rozdiely* - u žien je telo sterna v pomere k rukoväti relatívne kratšie
* *sternebrae* - horizontálne oddelené časti tela sterna synchondrózou
* *otvor v tele sterna* - následok nedokonalého spojenia sternálnych líšt
* *ossa suprasternalia* - drobné párové kostičky na hornom okraji rukoväte

## Iné projekty

Kategória:Kosti
Čerieslo

**Čerieslo** alebo **čerieslová kosť** (lat. *vomer* ) je jedna z kostí lebky človeka.

Čerieslo je nepárová kosť rombického tvaru, vytvára zadnú časť nosovej prepážky. Horný okraj čeriesla sa delí na dve vyhnuté časti, *alae vomeris*. Zo spodnej časti sa prikladá k telu klinovej kosti (lat. *os sphenoidale*).
Zadný okraj kosti oddeľuje od seba otvory vedúce zozadu do nosovej dutiny, *choanae*. Dolný okraj sa spája s *crista nasalis* tvrdého podnebia, predný okraj sa spája s *lamina perpendicularis* čuchovej kosti (lat. *os ethmoidale*) v hornej časti a chrupavkovitou prepážkou nosovou v dolnej časti.

Kategória:Kosti lebky
Nosová kosť

**Nosová kosť** (lat. *os nasale*) je súčasťou lebky človeka.

Nosová kosť je párová a má tvar štvoruholníka, horný okraj sa spája s *pars nasalis* čelovej kosti (lat. *os frontale*) laterálny okraj sa spája s *processus frontalis maxillae*. Predná plocha kosti je hladká a prederavená niekoľkými otvorčekmi, *foramina nasalia*, ktorými prechádzajú nervy a cievy. Na zadnej strane je *sulcus ethmoidalis*, odtlačok po nerve, ktorý tadiaľ prechádza.
Vnútorné okraje nosových kostí tvoria šev, *sutura internasalis*. Svojimi vnútornými plochami priliehajú k *spina frontalis* čelovej kosti (lat. *os frontale*) a *lamina perpendicularis* čuchovej kosti (lat. *os ethmoidale*).

## Iné projekty

Kategória:Kosti lebky
Autonómny robot

**Autonómny robot** je robot, ktorý dokáže samostatne vykonávať požadované úlohy v neštruktúrovanom prostredí dlhšiu dobu, pričom nie je potrebná kontinuálna asistencia človeka.

Mnohé roboty sú autonómne v striktnom rozmedzí štruktúrovania prostredia, v ktorom sa nachádzajú. Stupeň autonómie týchto robotov, ako aj pohľad, z ktorého je robot autonómny, môže byť rôzny. Na niektoré roboty sú kladené vyššie nároky na autonómnosť, je to napríklad v prípade výskumných robotov určených na prieskum vesmíru, kde priame riadenie človekom nie je uskutočniteľné kvôli veľkým vzdialenostiam a teda veľkému časovému omeškaniu riadiacich signálov.

Aby bol robot považovaný za autonómny, musí mať určité vlastnosti, medzi ktorými sú:
*Aktívny zber a spracovávanie informácií o svojom okolí
*Schopnosť dlhodobo pracovať bez ľudskej intervencie
*Schopnosť presúvať sa v priestore
*Schopnosť vyhýbať sa situáciám, ktoré by viedli k poškodeniu človeka, majetku alebo samotného robota

Kategória:Robotika